VENDIM
Nr. 53, datë 28.10.2019

PËR MIRATIMIN E TARIFAVE TË SHËRBIMIT TË FURNIZIMIT ME UJË DHE LARGIMIN E UJËRAVE TË NDOTURA PËR SHOQËRINË UJËSJELLËS-KANALIZIME HIMARË SHA

Në mbështetje të neneve 13, 14, 21 dhe 22, të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar (ligji nr. 8102), vendimit të Komisionit Kombëtar Rregullator nr. 39, datë 9.12.2015 “Për miratimin e politikës tarifore për shërbimin e furnizimit me ujë dhe largimit e përpunimit të ujërave të ndotura” (vendimi nr. 39), vendimit të Komisionit Kombëtar Rregullator nr. 40, datë 9.12 2015 “Për miratimin e dokumentacionit mbështetës për miratimin e tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 40), vendimit të Komisionit Kombëtar Rregullator nr. 41, datë 9.12. 2015 “Për miratimin e procesit të miratimit të tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 41), vendimit të Komisionit Kombëtar Rregullator nr. 42, datë 9.12.2015 “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura” (vendimi nr. 42), 

Komisioni Kombëtar Rregullator,

në mbledhjen e datës 28.10.2019 pasi shqyrtoi dokumentacionin e paraqitur nga Drejtoria Tekniko-Ekonomike, mbi kërkesën e Ujësjellës-Kanalizime Himarë sh.a., për miratimin e tarifave të shërbimit të furnizimit me ujë dhe kanalizime,

VËREN SE:

[bookmark: _Hlk14333496]1. Shoqëria “Ujësjellës-Kanalizime Himarë” (UK Himarë), me shkresën nr. 80 prot., datë 5.7.2018 “Kërkesë për nivel të ri tarife për shërbimin e furnizimit me ujë të pijshëm dhe kanalizime” ka paraqitur kërkesën pranë Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura (ERRU), për rritjen e tarifave në zonën e shërbimit për të tria kategoritë e konsumatorëve, të shoqëruar me dokumentacionin sipas përcaktimeve të parashikuara në ligjin nr. 8102 dhe në vendimin nr. 40. 
2. Komisioni Kombëtar Rregullator (KKRR), pasi e gjeti paraqitjen e kërkesës për vendosjen e tarifave të shërbimit të furnizimit me ujë dhe largimin e ujërave të ndotura dhe tarifë fikse të shoqërisë UK Himarë, në përputhje me përcaktimet dhe procedurën e parashikuar në vendimin nr. 40, me vendimin nr. 76, datë 6.11.2018, vendosi fillimin e procedurës për shqyrtimin e aplikimit për propozimin e bërë nga UK Himarë për nivelin e ri tarifor për shërbimet UK për të gjithë zonën e riorganizuar të shërbimit në zbatim të VKM-së nr. 63, datë 27.1.2016 “Për riorganizimin e operatorëve që ofrojnë shërbimin e furnizimit me ujë, grumbullimin, largimin dhe trajtimin e ujërave të ndotura”.
3. Ujësjellës-Kanalizime Himarë ka paraqitur dokumentacionin e aplikimit për miratimin e tarifave pranë ERRU-së, me shkresën nr. 80 prot., datë 5.7.2018 “Kërkesë për nivel të ri tarife për shërbimin e furnizimit me ujë të pijshëm dhe kanalizime”, për të tria kategoritë e konsumatorëve sipas tabelës së mëposhtme:
[bookmark: _Hlk8207244]
Tabela me tarifat aktuale dhe të propozuara nga shoqëria sipas kategorisë së konsumatorëve
	Kategoritë e konsumatorëve
	Tarifat
Viti 2017
	Tarifat        Viti 2018
	Tarifat e propozuara
	Ndryshimi

	
	Zona e shërbimit
	Zona e shërbimit
	Zona e riorganizuar
	

	A. Tarifë volumetrike për furnizimin me ujë
	Me rënie të lirë
	Me ngritje mekanike
	Lekë/m3
	Lekë/m3
	Lekë/m3
	Lekë/m3

	
	Lekë/m3
	Lekë/m3
	
	
	
	

	1. Konsumatorë familjarë
	40
	50
	60
	60
	20
	10

	2. Konsumatorë publikë
	40
	50
	100
	100
	60
	50

	3. Konsumatorë privatë
	90
	100/150
	120
	120
	30
	+20/-30

	B. Tarifë volumetrike për KUN-in
	Lekë/m3
	Lekë/m3
	Lekë/m3
	Lekë/m3
	Lekë/m3
	Lekë/m3

	1. Konsumatorë familjarë
	20
	30
	30
	30
	10
	0

	2. Konsumatorë publikë
	20
	30
	50
	50
	30
	20

	3. Konsumatorë privatë
	60
	50
	50
	10

	C. Tarifë fikse UK
	Lekë/muaj/ lidhje
	Lekë/muaj/lidhje
	Lekë/muaj/lidhje
	Lekë/muaj/  lidhje
	Lekë/muaj/lidhje
	Lekë/muaj/lidhje

	1. Konsumatorë familjarë
	100
	200
	200
	100

	2. Konsumatorë publikë
	100
	300
	300
	200

	3. Konsumatorë privatë
	200
	300
	300
	100



[bookmark: _Hlk14347765]Me vendim nr. 144, datë 23.2.2018, të Këshillit Bashkiak, shoqëria UK Himarë, në vitin 2018, ka aplikuar tarifa për shërbimin e furnizimit me ujë, por edhe atë të kanalizimeve të njëjta me tarifat që propozon për t’u miratuar në vitin e ardhshëm nga ERRU-ja, gjë e cila vërehet edhe nga tabela e mësipërme.
Shoqëria UK Himarë aplikon për herë të parë për miratimin e nivelit tarifor të shërbimit UK dhe se tarifat që aplikohen aktualisht janë të pamiratura nga ERRU-ja. 
Ligjërisht, shoqëria duhet të aplikojë tarifat e miratuara nga ERRU-ja, sipas vendimit nr. 29, datë 13.10.2004 “Për miratimin e tarifave për konsum publik të sh.a. Ujësjellës Himarë”.
4. Referuar kërkesës dhe dokumentacionit shoqërues, rezulton se treguesit e arritur të performancës  për vitin 2018 dhe objektivat e propozuar nga shoqëria UK Himarë, për vitin 2019, janë sipas tabelës së mëposhtme:

Tabela me treguesit kryesorë të performancës për vitet 2018–2019
	Treguesit e performancës
	Njësia e matjes
	Treguesit e performancës sipas shoqërisë

	
	
	Viti 2018 realizimi
	Viti 2019 parashikimi

	Mbulimi i kostove direkte të O&M
	%
	98
	109

	Mbulimi i kostove totale
	%
	79
	87

	Uji pa të ardhura
	%
	74
	67

	Mbulimi me ujë
	%
	91
	91

	Mbulimi me KUN
	%
	21
	19.5

	Niveli i matjes
	%
	90
	86

	Norma e arkëtimit korrente
	%
	78
	80

	Vazhdimësia e furnizimit me ujë               (vetëm për njësitë ku shërbehet)
	orë/ditë
	20
	20

	Eficienca e stafit
	staf/1000 lidhje UK
	6.4
	6



Në Metodologjinë e Vendosjes së tarifave për shërbimin e furnizimit me ujë dhe largimin e përpunimin e ujërave të ndotura, miratuar me vendimin e KKRR-së nr. 42, datë 9.12.2015, në nenin 16 të saj “Vlerësimi i propozimit për ndryshim tarife – periudha tranzitore”, citohet: “Për propozimin e parë për ndryshimin e tarifës, brenda periudhës tranzitore, për rastet kur shtohet një zonë e re si pjesë e zonës së shërbimit të operatorit, sipas kësaj metodologjie do të bëhet vetëm analiza e kostos. Më tej, ERRU-ja do të përcaktojë një grup treguesish bazë performance për çdo operatorë, të cilët do të shërbejnë si referencë dhe do të vlerësohen gjatë ndryshimeve të tarifave për periudhat në vazhdim”.
Nisur nga sa më sipër, UK Himarë është një shoqëri e re e riorganizuar, që aplikon për herë të parë sipas kësaj Metodologjie. Shoqëria UK Himarë bën pjesë në grupin e shoqërive që tentojnë të mbulojnë mbi nivelin 100% kostot e operim dhe mirëmbajtjes përmirësimi i këtij treguesi është objektivi kryesor i shoqërisë për vitin 2019. 
Nevoja e ndryshimit të tarifave nga ana e UK Himarë, me qëllim gjenerimin e të ardhurave shtesë argumentohet si më poshtë, të cilat vlerësohen nga ERRU-ja:
a) përmbushja e detyrimit ligjor për të pasur tarifa të miratuara nga ERRU-ja për shërbimin e furnizimit me ujë të pijshëm dhe largimin e ujërave të ndotura;
b) aplikimi i tarifave të unifikuara për të gjithë zonën e shërbimit të shoqërisë;
c) përmirësimin e nivelit aktual të mbulimit të kostove O&M, si dhe të kostove totale;
d) përmirësimin e nivelit të lartë të humbjeve nga 74% në 67% nëpërmjet një plani të detajuar të ndarë në faza, për reduktimin e humbjeve, të cilat do të ndikojnë drejtpërsëdrejti në përmirësimin e performancës financiare. Ky planveprimi kryesisht konsiston në evidentimin dhe në shkëputjen e lidhjeve të paligjshme të ujit, duke ndikuar kështu në reduktimin e humbjeve administrative; 
e) vendosja e ujëmatësve në prodhim për të vlerësuar saktë sasinë e ujit që prodhohet dhe sasinë e ujit të pafaturuar; 
f) subvencionimi nga ana e qeverisë ka qenë në shuma të pamjaftueshme, referuar nevojave të shoqërisë, të cilat kanë shkuar për shlyerjen e kryesisht të detyrimeve të prapambetura ndaj OSHEE-së për energjinë elektrike. 
5. ERRU-ja, gjatë procesit të analizës teknike ekonomike sipas metodologjisë së llogaritjes së tarifave të përcaktuar në vendimin nr. 42, ka kërkuar nga UK Himarë informacion shtesë, si dhe verifikim të saktësisë së të dhënave, të cilat janë vënë në dispozicion.
6. ERRU-ja, në vlerësimin e tarifave të propozuara dhe treguesve të performancës, si dhe në analizën ekonomike-financiare, ka marrë në konsideratë përmbushjen nga ana e UK Himarë, të:
a) kërkesave të ligjit nr. 8102, si dhe të akteve nënligjore dhe kuadrit rregullator në fuqi, në mënyrë të veçantë mbrojtjen e konsumatorëve nga çmimet monopol;
b) kërkesave të ligjit nr. 9121, datë 28.7.2003 “Për mbrojtjen e konkurrencës”, të ndryshuar (ligji nr. 9121), për moslejimin e abuzimit me pozitën dominuese në treg të ndërmarrjes nëpërmjet vendosjes, në mënyrë të drejtpërdrejtë ose të tërthortë, të çmimeve të padrejta të shitjes apo e kushteve të tjera të tregtimit;
c) kërkesave të ligjit nr. 9902, datë 17.4.2008 “Për mbrojtjen e konsumatorëve”, të ndryshuar (ligji nr. 9902);
[bookmark: _Hlk526152854]d) orientimin drejt mbulimit të kostove O&M në nivelin 109% pasi aktualisht shoqëria bën pjesë në grupin e shoqërive që mbulon 98% të këtyre kostove;
e) tarifat e propozuara nga operatori të jenë në përputhje të plotë me parimin ligjor rregullator mbi përballueshmërinë, sipas të cilit tarifat duhet të jenë të përballueshme;
f) tarifat e propozuara nuk sjellin për pasojë efekte negative në mjedis nga veprimtaria e operatorit në zonën e shërbimit që ato do të aplikohen;
g) propozimin për ndryshimin e tarifave nga shoqëria, ERRU-ja e gjen të justifikuar, por jo në nivelin e propozuar për sa u përket tarifave volumetrike për shërbimin e furnizimit me ujë të pijshëm, si dhe tarifën fikse të shërbimit.
7. ERRU-ja, në bazë të analizës, verifikimeve dhe komunikimit me stafin drejtues të shoqërisë i konsideron të arritshëm objektivat mbi treguesit e performancës dhe për këtë rekomandon:
a) duhet të saktësojë të dhënat, të zbatojë Standardet e Kontabilitetit me qëllim pasqyrimin real të situatës financiare të shoqërisë;
b) shoqëria duhet të analizojë historikun e krijimit të debisë nga mos pagimi i faturave të shërbimeve UK, të evidentojë klientët problematik, të hartojë një plan masash të detajuar për vjeljen e debive të prapambetura;
c) shoqëria, detyrimisht, në vitin e ardhshëm duhet të mbajë në kontabilitet të ndara me qendra kostoje shërbimet që ofrojnë ujë dhe kanalizime, me qëllim që dhe tarifat të orientohen drejt kostove;
d) menaxhimi dhe shlyerja në kohë e detyrimeve ndaj furnitorëve (kryesisht OSHEE-ja për energjinë elektrike), me qëllim reduktimin e kostove shtesë që kanë të bëjnë me kamatëvonesat,  duke përfituar edhe nga subvencionet e alokuara nga qeveria;
e) shoqëria duhet të evidentojë gjendjen e aseteve të ndara për ujin dhe kanalizimet, amortizimin e tyre, si dhe grupimin sipas moshës së aseteve, me qëllim marrjen e masave për rinovimin me qëllim krijim e një Plani për Menaxhimit të Aseteve;
f) të pajiset me matës të mëdhenj në të gjitha pikat e prodhimit të ujit, si dhe në pikat kryesore të rrjetit, si dhe zbatimi i një strategjie të leximit dhe regjistrimit rigoroz të burimit, çdo ditë, çdo muaj;
g) për të hartuar bilancin e ujit sa më real, në të gjithë nënzërat e tij, duhet të angazhojë stafin që çdo komponent që përbën këtë bilanc të jetë i monitoruar gjatë gjithë vitit, të mbajë evidenca mbi sasitë e ujit që nuk maten, mbi sasitë ujit që falen etj.;
h) të organizojë taks-forcën e re për të vazhduar aksionin për gjetjen dhe eliminimin e të gjitha lidhjeve të paligjshme në rrjetin e transmetimit dhe të shpërndarjes. Të mbajë nën kontroll të gjithë sistemin e furnizimit për të reaguar në kohën e duhur ndaj riparimit të defekteve, për të minimizuar sa më shumë humbjet nga rrjedhjet. 
[bookmark: _Hlk8043173]Komisioni Kombëtar Rregullator, pasi vlerësoi tarifat e propozuara nga operatori mbi bazën e Metodologjisë, të miratuar me vendim nr. 42, datë 9.12.2015 “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura”, si dhe akteve të tjera rregullatore që lidhen me të, arrin në konkluzionin se tarifat e propozuara sipas analizës së kryer janë të bazuara dhe në zbatim të kritereve ligjore referuese lidhur me kostot e pranueshme dhe të justifikuara, si dhe përballueshmërinë, nuk janë të padrejta dhe të vendosura në kushtet e abuzimit me pozitën dominuese në treg të operatorit ekonomik në kuptim të ligjit nr. 9121, “Për mbrojtjen e konkurrencës”, të ndryshuar, dhe ligjin nr. 9902 “Për mbrojtjen e konsumatorëve”, për gjithë sa më sipër, në zbatim të neneve 13, 14 dhe 22, të ligjit nr. 8102, datë 28.3.1996 “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar,


VENDOSI:

1. Miratimin e tarifave për shoqërinë Ujësjellës-Kanalizime Himarë, si më poshtë:
	[bookmark: _Hlk19187882]Kategoria
	Tarifat sipas vendimit në zonën e shërbimit

	
	

	Tarifë volumetrike për furnizimin me ujë
	Lekë/m3

	Konsumatorë familjarë
	55

	Konsumatorë publikë
	100

	Konsumatorë privatë
	100

	Tarifë volumetrike për KUN-in
	Lekë/m3

	Konsumatorë familjarë
	30

	Konsumatorë publikë
	50

	Konsumatorë privatë
	50

	Tarifë fikse
	Lekë/muaj/lidhje

	Konsumatorë familjarë
	200

	Konsumatorë publikë
	200

	Konsumatorë privatë
	300


[bookmark: _Hlk1397188]
[bookmark: _Hlk8044739]2. Objektivat e treguesve kryesorë të performancës të vitit 2020 për shoqërinë UK Himarë, të jenë:
	[bookmark: _Hlk7768186]Treguesit e performancës
	Njësia e matjes
	Niveli i objektivit për vitin 2020 të përcaktuar nga ERRU-ja

	
	
	

	Mbulimi i kostove O&M
	%
	113

	Uji pa të ardhura
	%
	67

	Niveli i matjes
	%
	90

	Vazhdimësia e furnizimit me ujë 
	orë/ditë
	21

	Eficienca e stafit
	staf/1000 lidhje
	6

	Mbulimi me ujë
	%
	91

	Mbulimi me KUN
	%
	20

	Norma e arkëtimit korente
	%
	80



3. Pagesa rregullatore vjetore për shoqërinë Ujësjellës-Kanalizime Himarë sh.a. do të jetë 0.6% e të ardhurave vjetore të parashikuara nga aktiviteti. 
4. Lidhjen e kontratës me UK Himarë brenda 30 ditëve nga data e njoftimit sipas pikës 4, të nenit 22, të ligjit nr. 8102.
5. Ky vendim hyn në fuqi më datë 1.12.2019 dhe është i vlefshëm deri në miratimin e tarifave të reja.
Ky vendim botohet në Fletoren Zyrtare.

[bookmark: _GoBack]KRYETAR
Ndriçim Shani 











